62021TJ0238_INF
A Törvényszék (tizedik tanács) 2023. május 10‑i ítélete –Ryanair kontra Bizottság (SAS II; Covid19)
(T‑238/21. sz. ügy) (
1
)
„Állami támogatások – A dán és svéd légi közlekedési piac – Dánia és Svédország által a Covid19‑világjárvánnyal összefüggésben egy légitársaság javára nyújtott támogatás – A SAS feltőkésítése – Kifogást nem emelő határozat – Megsemmisítés iránti kereset – Személyében való érintettség – A versenyhelyzet lényeges érintettsége – Elfogadhatóság – Állami támogatási intézkedésekre vonatkozó ideiglenes keret – Egy tagállam gazdaságában bekövetkezett komoly zavar megszüntetésére nyújtott támogatás – Az ideiglenes keret követelményeinek tiszteletben tartása”
1.
Megsemmisítés iránti kereset – Természetes vagy jogi személyek – Őket közvetlenül és személyükben érintő jogi aktusok – Személyében való érintettség – Szempontok – A támogatás belső piaccal való összeegyeztethetőségét megállapító bizottsági határozat – Piaci helyzetének lényeges érintettségét igazoló versenytárs vállalkozás keresete – Elfogadhatóság
(EUMSZ 108. cikk, (2) és (3) bekezdés, EUMSZ 263. cikk, negyedik bekezdés)
(lásd: 13–22. pont)
2.
Megsemmisítés iránti kereset – Természetes vagy jogi személyek – Őket közvetlenül és személyükben érintő jogi aktusok – Közvetlen érintettség – Szempontok – A támogatás belső piaccal való összeegyeztethetőségét megállapító bizottsági határozat – A kedvezményezett vállalkozás versenytársa által indított kereset – Közvetlen érintettségét igazoló versenytárs vállalkozás
(EUMSZ 108. cikk, (2) és (3) bekezdés, EUMSZ 263. cikk, negyedik bekezdés)
(lásd: 23. pont)
3.
Államok által nyújtott támogatások – A Bizottság által végzett vizsgálat – A Bizottság által elfogadott közlemények – A gazdaságnak a Covid19‑világjárvánnyal összefüggésben való támogatása céljából az állami támogatási intézkedésekre vonatkozó ideiglenes keret – Jogi jelleg – A Bizottság mérlegelési jogkörének önkéntes korlátozását magukban foglaló, tájékoztató jellegű magatartási szabályok – A Bizottság azon lehetősége, hogy eltérjen az iránymutatástól
(EUMSZ 107. cikk, (3) bekezdés, b) pont; 2020/C 91 I/01 bizottsági közlemény)
(lásd: 32–34. pont)
4.
Államok által nyújtott támogatások – Tilalom – Eltérések – A belső piaccal összeegyeztethetőnek tekinthető támogatások – Egy tagállam gazdaságában bekövetkezett komoly zavar megszüntetésére nyújtott támogatás – Értékelés – Egy, a nemzeti gazdaság számára jelentős légitársaság javára szóló támogatási intézkedés a Covid19‑világjárvánnyal összefüggésben – A gazdaságnak a Covid19‑világjárvánnyal összefüggésben való támogatása céljából az állami támogatási intézkedésekre vonatkozó ideiglenes keretről szóló bizottsági közleményre tekintettel történő értékelés – Légitársaság feltőkésítéséből álló támogatási intézkedés – A kapott tőke visszafizetésére ösztönző mechanizmust magában foglaló intézkedés – Az értékelési hiba hiánya
(EUMSZ 107. cikk, (3) bekezdés, b) pont; 2020/C 91 I/01 bizottsági közlemény, 57., 61., 62. és 68. pont)
(lásd: 43–48. pont)
5.
Államok által nyújtott támogatások – Tilalom – Eltérések – A belső piaccal összeegyeztethetőnek tekinthető támogatások – Egy tagállam gazdaságában bekövetkezett komoly zavar megszüntetésére nyújtott támogatás – Értékelés – Egy, a nemzeti gazdaság számára jelentős légitársaság javára szóló támogatási intézkedés a Covid19‑világjárvánnyal összefüggésben – A gazdaságnak a Covid19‑világjárvánnyal összefüggésben való támogatása céljából az állami támogatási intézkedésekre vonatkozó ideiglenes keretről szóló bizottsági közleményre tekintettel történő értékelés – Légitársaság feltőkésítéséből álló támogatási intézkedés – Intézkedés, amelynek az állami ellentételezés növelésére irányuló mechanizmust kell magában foglalnia – A feltőkésítési támogatás általános szerkezetéből eredő, alternatív mechanizmus léte – Nyilvánvaló értékelési hiba
(EUMSZ 107. cikk, (3) bekezdés, b) pont; 2020/C 91 I/01 bizottsági közlemény)
(lásd: 50–82. pont)
6.
Megsemmisítés iránti kereset – Tárgy – Részleges megsemmisítés – Feltétel – A vitatott rendelkezések elválasztható jellege – Objektív szempont – Nem teljesített feltétel
(EUMSZ 263. cikk)
(lásd: 83–88. pont)
Rendelkező rész
1)
A Törvényszék az SA.57543 (2020/N) – Dánia és SA.58342 (2020/N) – Svédország – A Covid19‑világjárvánnyal összefüggésben a SAS AB feltőkésítése – állami támogatásról szóló, 2020. augusztus 17‑i C(2020) 5750 final bizottsági határozatot megsemmisíti.
2)
A Törvényszék az Európai Bizottságot kötelezi a saját költségei, valamint a Ryanair DAC részéről felmerült költségek viselésére, a beavatkozási kérelmekkel összefüggésben felmerült költségek kivételével.
3)
A Törvényszék a Dán Királyságot, a Svéd Királyságot, illetve a SAS‑t kötelezi a saját költségeik, valamint a Ryanair részéről a beavatkozási kérelmeik miatt felmerült költségek viselésére.
(
1
)	HL C 242., 2021.6.21.